Καλημερούδια σε όλους και καλό μήνα!!!

Υπό κανονικές συνθήκες όλο και κάποιο ψεματάκι θα μου λέγατε σήμερα ή θα μου ετοιμάζατε και καμιά φάρσα…Κι εγώ, όμως, δε θα πήγαινα πίσω…Γι’ αυτό, όταν συναντηθούμε με το καλό θα προσπαθήσουμε να κερδίσουμε το χαμένο μας χρόνο!!Θα κάνουμε, λοιπόν, μια «οικογενειακή» συμφωνία… Όταν ξαναβρεθούμε, θα κάνουμε σαν να ήταν Πρωταπριλιά… 🤭

Χαίρομαι που διασκεδάσατε με τα χθεσινά κουίζ και χαίρομαι που επικοινωνώ με τους περισσότερους, έστω και έτσι!!

Ας συνεχίσουμε, λοιπόν την επανάληψη στην ιστορία και ας ξαναδιαβάσουμε το κεφάλαιο 24 της Ιστορίας, που αναφέρεται στην εικονομαχία.

Στη συνέχεια σας περιμένουν 2 κουίζ!!Προκαλώ όποιον νομίζει ότι θυμάται το κεφάλαιο 24 να κάνει τα κουίζ χωρίς επανάληψη και να μου στείλει τα αποτελέσματα!!

Οι σύνδεσμοι είναι:

<http://users.sch.gr/enoch/iste/e24/index.html>

<http://users.sch.gr/silegga/istoria/eikonomaxia-quiz.htm>

Μήπως ήρθε η ώρα να κάνουμε επανάληψη και στη Φυσική;;;

Ας ξεκινήσουμε από την αρχή, λοιπόν!!Επανάληψη στα Μίγματα και τα κουίζ σας περιμένουν… Για να δω πώς θα τα πάτε!!

<https://atheo.gr/yliko/fe/2,1.q/index.html>

<https://atheo.gr/yliko/fe/2.q/index.html>

<https://atheo.gr/yliko/fe/ekx/2/index.html>

Και για το τέλος… μία άσκηση Γλώσσας.

ΒΜ σελ.67, ασκ.3

Πριν την κάνετε, σας υπενθυμίζωωωω………

Τα **διαλυτικά**(¨) σημειώνονται όταν θέλουμε να δείξουμε ότι τα γράμματα των δίψηφων φωνηέντων **(αυ, αι, ει, οι, υι, ου)**δεν πρέπει να προφέρονται μαζί.

Χρησιμοποιούμε τα διαλυτικά πάνω από το ι ή το υ.

π.χ. χαϊδεύω, μυϊκός, καταπραϋντικός, ευνοϊκός

Δε βάζουμε διαλυτικά:

α) όταν δεν έχουμε δίψηφο φωνήεν

π.χ. διυλιστήριο, Μωυσής, πρωί, Πομπηία

β) όταν το προηγούμενο φωνήεν είναι τονισμένο

π.χ. νεράιδα, άυπνος, κορόιδεψα, δρύινος

Προσοχή!

Βάζουμε διαλυτικά σε λέξεις που είναι γραμμένες με κεφαλαία γράμματα, επειδή δεν υπάρχει τόνος που να δείχνει το πώς προφέρονται.

π.χ. ΧΑΪΔΕΥΩ, ΜΑΪΟΣ, ΝΕΡΑΪΔΑ

Η άσκηση είναι πανεύκολη, κάντε την προσεκτικά!!!!

Καλή συνέχεια!!!